Rámcové odporúčacie body, ktorými sa na základe platne uzavretého písomného dodatku k pracovnej zmluve doplní existujúca pracovná zmluva o písomnú dohodu o poskytnutí stabilizačného príspevku

V zmysle ustanovenia § 3v ods. 1 Nariadenia vlády Slovenskej republiky č. 131/2022 Z. z. o niektorých opatreniach v oblasti dotácií v pôsobnosti Ministerstva práce, sociálnych vecí a rodiny Slovenskej republiky v čase mimoriadnej situácie, núdzového stavu alebo výnimočného stavu vyhláseného v súvislosti s hromadným prílevom cudzincov na územie Slovenskej republiky spôsobeným ozbrojeným konfliktom na území Ukrajiny v znení nariadenia vlády Slovenskej republiky č.  290/2025 Z. z.  (ďalej len „nariadenie“) môže MPSVR SR v rozpočtovom roku  2025 jednorazovo poskytnúť dotáciu na úhradu stabilizačného príspevku poskytnutého zamestnávateľom zamestnancovi, a to na základe písomnej dohody uzatvorenej medzi zamestnávateľom a zamestnancom v rámci pracovného pomeru.

V prípade, ak má zamestnanec aj zamestnávateľ záujem o poskytnutie stabilizačného príspevku je potrebné, aby zamestnávateľ a zamestnanec uzavreli písomnú dohodu, a to formou písomného dodatku k existujúcej pracovnej zmluve, ktorý bude uzavretý v súlade s ustanovením § 44 ods. 1 zákona č. 311/2001 Z .z. Zákonník práce v znení neskorších predpisov (ďalej len „ZP“), a to najneskôr do 21. novembra 2025.

V ďalšom texte sú  uvedené rámcové, odporúčacie body znenia jednotlivých zmluvných ustanovení, o ktoré má byť doplnená existujúca pracovná zmluva. V tejto súvislosti si dovoľujeme upozorniť, že je potrebné jednotlivé ustanovenia začleniť do zmluvy a upraviť číslovanie a prípadné odkazy podľa štruktúry predmetnej pracovnej zmluvy.

Čl......
1.	Zamestnávateľ a zamestnanec sa dohodli, že majú záujem na poskytnutí stabilizačného príspevku zamestnancovi v súlade s ustanoveniami § 3v a nasledujúcimi Nariadenia vlády Slovenskej republiky č. 131/2022 Z. z. o niektorých opatreniach v oblasti dotácií v pôsobnosti Ministerstva práce, sociálnych vecí a rodiny Slovenskej republiky v čase mimoriadnej situácie, núdzového stavu alebo výnimočného stavu vyhláseného v súvislosti s hromadným prílevom cudzincov na územie Slovenskej republiky spôsobeným ozbrojeným konfliktom na území Ukrajiny v znení nariadenia vlády Slovenskej republiky č. 290/2025 Z. z. (ďalej len „nariadenie“), a to za podmienok dohodnutých v nasledujúcich ustanoveniach tejto pracovnej zmluvy. 

2.	Zamestnávateľ sa zaväzuje poskytnúť zamestnancovi stabilizačný príspevok vo výške určenej pre zamestnanca podľa § 3w ods. 3 nariadenia, a to vo výške ... ....eur, slovom.................eur.

3.	Zamestnávateľ sa zaväzuje stabilizačný príspevok vo výške podľa bodu 2 tohto článku vyplatiť zamestnancovi najneskôr v lehote do 60 dní odo dňa nadobudnutia platnosti tohto dodatku č.... k pracovnej zmluve.

4.	Zamestnanec sa zaväzuje zotrvať u zamestnávateľa v pracovnom pomere a vykonávať pracovnú činnosť ...............(uvedie sa druh práce dohodnutý v zmluve zodpovedajúci  vykonávanej pracovnej činnosti uvedenej v § 3w ods. 2 nariadenia , napr. sestra) v rozsahu pracovného času, tak ako sú dohodnuté v tejto pracovnej zmluve ku dňu nadobudnutia platnosti tohto dodatku č. .... k pracovnej zmluve, a to počas doby najmenej 12 po sebe nasledujúcich mesiacov, ak body 5 a 6 tohto článku neustanovujú inak. 

5.	Do doby zotrvania zamestnanca v pracovnom pomere podľa bodu 4 tohto článku sa nezapočítava čas:
a)	ospravedlnenej neprítomnosti v práci z dôvodu prekážky v práci na strane zamestnanca, z dôvodu:
-	dlhodobého uvoľnenia na výkon verejnej funkcie alebo na výkon odborovej funkcie,
-	materskej dovolenky, otcovskej dovolenky a rodičovskej dovolenky,
-	dočasnej pracovnej neschopnosti pre chorobu alebo úraz, karantény, osobného a celodenného ošetrovania chorého člena rodiny podľa osobitného predpisu alebo osobnej a celodennej starostlivosti o fyzickú osobu podľa osobitného predpisu trvajúcej viac ako 45 po sebe nasledujúcich kalendárnych dní,
-	čerpania pracovného voľna na výkon činnosti vykonávanej na základe zmluvy o dobrovoľníckej činnosti alebo čerpania pracovného voľna na žiadosť zamestnanca, ktoré zamestnávateľ nie je povinný poskytnúť, trvajúceho viac ako 10 po sebe nasledujúcich kalendárnych dní,
b)	neospravedlnenej neprítomnosti v práci,
c)	výkonu mimoriadnej služby v období krízovej situácie alebo alternatívnej služby v čase vojny a vojnového stavu,
d)	neprítomnosti v práci z dôvodu výkonu väzby alebo nepodmienečného trestu odňatia slobody.

6. Ak zamestnancovi ku dňu nadobudnutia platnosti tohto dodatku č.........k pracovnej zmluve trvá jeho záväzok zotrvať u zamestnávateľa v pracovnom pomere a vykonávať dohodnutú pracovnú činnosť, súvisiaci s poskytnutím stabilizačného príspevku v rozpočtovom roku 2023 podľa §  3o ods. 1 písm. a) prvého bodu nariadenia vlády Slovenskej republiky č. 131/2022 Z. z. o niektorých opatreniach v oblasti dotácií v pôsobnosti Ministerstva práce, sociálnych vecí a rodiny Slovenskej republiky v čase mimoriadnej situácie, núdzového stavu alebo výnimočného stavu vyhláseného v súvislosti s hromadným prílevom cudzincov na územie Slovenskej republiky spôsobeným ozbrojeným konfliktom na území Ukrajiny v znení nariadenia vlády Slovenskej č. 524/2022 Z. z., začiatok plynutia doby zotrvania zamestnanca v pracovnom pomere podľa bodu 4 je až bezprostredne po dni, v ktorom sa považuje  záväzok zamestnanca zotrvať u zamestnávateľa v pracovnom pomere a vykonávať dohodnutú pracovnú činnosť, súvisiaci s poskytnutím stabilizačného príspevku v rozpočtovom roku 2023  za splnený  (tento bod bude súčasťou tohto dodatku  č.......k pracovnej zmluve  len u zamestnanca, ktorému bol, vyplatený stabilizačný príspevok v roku 2023). 

7. Pre vylúčenie akýchkoľvek pochybností sa zmluvné strany dohodli, že doba zotrvania zamestnanca v pracovnom pomere u zamestnávateľa podľa bodu 4 tohto článku sa predlžuje o dobu (čas)  trvania skutočností vymedzených v bode 5 písm. a) až d) tohto článku.

8. V prípade, že zamestnanec nezotrvá v pracovnom pomere na základe tejto pracovnej zmluvy najmenej po dobu podľa bodov 4 a ž 6 tohto článku, okrem dôvodov uvedených v bode 10, je zamestnanec povinný vrátiť zamestnávateľovi pomernú časť poskytnutého stabilizačného príspevku, a to vo výške a za podmienok uvedených v bode 9 tohto článku.

9. Zamestnanec je povinný vrátiť pomernú časť stabilizačného príspevku vo výške určenej podľa § 3v ods. 1 písm. a) druhého bodu nariadenia, v prípade:
a)	ak bude na žiadosť zamestnanca zamestnancovi znížený jeho pracovný úväzok pod úväzok dohodnutý  v tejto pracovnej zmluve,
b)	ak bude zamestnanec preradený na inú pracovnú pozíciu ako je dohodnutá v tejto pracovnej zmluve a nejde o zmenu pracovnej činnosti podľa bodu 11 a o dôvod podľa bodu 10 písm. b) tohto článku,
c)	okamžitého skončenia pracovného pomeru zamestnávateľom z dôvodu podľa ustanovenia § 68 ods. 1 Zákonníka práce. 

10. Zamestnancovi nevznikne povinnosť vrátiť pomernú časť stabilizačného príspevku v prípade, ak:
a) sa pracovný pomer skončil výpoveďou danou zamestnávateľom z dôvodov podľa § 63 ods. 1 písm. a) až c) Zákonníka práce alebo dohodou o skončení pracovného pomeru z tých istých dôvodov,
b) zamestnanec vzhľadom na svoj zdravotný stav podľa lekárskeho posudku dlhodobo stratil spôsobilosť vykonávať pracovnú činnosť, na výkon ktorej sa zaviazal v tomto dodatku k pracovnej zmluve, alebo ju nesmie vykonávať pre chorobu z povolania alebo pre ohrozenie touto chorobou, alebo ak na pracovisku dosiahol najvyššiu prípustnú expozíciu určenú rozhodnutím príslušného orgánu verejného zdravotníctva,
c) zamestnanec okamžite skončil pracovný pomer z dôvodov podľa § 69 Zákonníka práce.

11. Záväzok zamestnanca podľa bodu 4 tohto článku sa považuje za splnený aj vtedy, ak
a)	došlo k zmene pracovnej činnosti vykonávanej zamestnancom, na výkon ktorej sa zaviazal podľa bodu 4 tohto článku a zamestnanec vykonával pracovnú činnosť podľa § 3w ods. 2 písm. a) nariadenia do konca obdobia trvania záväzku podľa  bodu 4 tohto článku a
b)	pomer pracovného času dohodnutého ku dňu zmeny pracovnej činnosti k   ustanovenému týždennému pracovnému času ku dňu zmeny pracovnej činnosti je rovnaký alebo vyšší ako bol tento  pomer pracovného času dohodnutého ku dňu platnosti pred touto zmenou pracovnej činnosti. 

12. Zamestnanec sa v prípade vzniku jeho povinnosti podľa bodu 8 alebo 9 tohto článku  zaväzuje  uhradiť zamestnávateľovi pomernú časť  poskytnutého stabilizačného príspevku v lehote do.......... dní odo dňa doručenia písomnej výzvy zamestnávateľa na vrátenie pomernej časti poskytnutého stabilizačného príspevku.

13. Zamestnanec týmto poskytuje súhlas s poskytnutím a  spracúvaním jeho osobných údajov v rozsahu nevyhnutnom na účely poskytnutia, vyplatenia, zúčtovania a kontroly použitia dotácie poskytnutej zo strany Ministerstva práce, sociálnych vecí a rodiny Slovenskej republiky podľa nariadenia zamestnávateľovi na úhradu stabilizačného príspevku.

14.  Zmluvné strany sa dohodli, že v prípade, ak nedôjde k poskytnutiu dotácie na úhradu stabilizačného príspevku pre zamestnanca žiadateľovi o dotáciu, v súlade s § 3v a nasledujúcimi nariadenia zo strany Ministerstva práce, sociálnych vecí a rodiny Slovenskej republiky, platnosť a účinnosť tohto dodatku č  .... k pracovnej  zmluve zaniká. 

Odporúčaný posledný bod : 

Dodatok č....... k pracovnej zmluve je neoddeliteľnou súčasťou pracovnej zmluvy uzatvorenej medzi zamestnancom a zamestnávateľom a nadobúda platnosť a účinnosť dňom podpisu tohto dodatku k pracovnej zmluve zmluvnými stranami.